Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11647

1949. március 1.-én fogadta el a Nemzetközi Polgári Repülési Egyezmény (Chicago, 1944) 37. Cikkelyében foglalt rendelkezések értelmében és az Egyezmény 8. Függelékeként (Annex) jelölte meg. Az Annex II. Részében foglalt általános légialkalmassági eljárásokat minden légijárműre alkalmazni kell, míg a III. Részben azon minimális légialkalmassági jellemzők találhatók, melyek olyan repülőgépekre vonatkoznak, amelyeket valamely meghatározott ICAO kategória szerinti légialkalmassági bizonyítvánnyal láttak el, vagy ezzel kell ellátni. A meghatározásokat az I. Rész tartalmazza. A 4. Ülésén a Légialkalmassági Divízió- együttműködve az Üzemeltetési Divízióval- ajánlásokat fogalmazott meg egy teljesítmény kód használatára, mely alternatívaként szolgál az Annex-ben található kód mellett, ahol az emelkedési értékek alkotják az Ajánlott Eljárások alapját. Ezen túlmenően, a Légialkalmassági Divízió ajánlásokat tett az ICAO kategóriák felülvizsgálatának bizonyos szempontjaira. Ezen ajánlások eredményeként a Tanács jóváhagyta az alternatív teljesítménykód beépítését az Annex-be A mellékletként, de leszögezte, hogy mivel a teljesítményre vonatkozó Szabványokban ez még nem jelent meg, így nincs alap az ICAO A kategória szerinti minősítésre. Arra ösztönzi a Szerződő Államokat, hogy tartózkodjanak a később életbe lépő teljesítményre vonatkozó Szabványok szerinti minősítéstől, vagy várjanak addig az időpontig, amikor a Tanács dönt a légialkalmasság alapelveiről. A Közgyűlés a 7. Ülésén (1953. június) jóváhagyta a Tanács és a Léginavigációs Bizottság által addig végzett tevékenységet, miszerint kezdeményezni kell a légialkalmasság feltételeire vonatkozó ICAO irányelvek alapvető áttanulmányozását és utasította a Tanácsot arra, hogy a lehető leghamarabb fejezze be ezt a munkát. Ezen tanulmány elkészítésében a Léginavigációs Bizottságot egy szakértőkből álló nemzetközi csoport, az u.n. Légialkalmassági Munkacsoport (Airworthiness Panel) segítette, mely hozzájárult a Harmadik Léginavigációs Konferencia munkájának előkészítéséhez. Ezen tanulmányok eredményeként kidolgozták a légialkalmasság új, nemzetközi irányelveit, melyeket a Tanács 1956-ban jóváhagyott. Ezen irányelveknek megfelelően, megszüntették az ICAO kategória szerinti minősítés elvét. Helyette az Annex 8-ba átfogó Szabványokat dolgoztak be, melyek meghatározták az Államok számára a teljes körű minimális nemzetközi elismerési alapokat, melyeket az illetékes nemzeti hatóságok alkalmazni tudnak olyan esetben, amikor más Államok légijárműve hajt végre az ő területére történő berepülést, vagy annak átrepülését. Így elérhetővé válik – más célok mellett, – a többi légijármű, a harmadik személyek vagy a vagyontárgyak védelme. Úgy ítélték meg, hogy az ICAO ezzel eleget tett az Egyezmény 37. Cikkelyében foglalt kötelezettségének a légialkalmasság Nemzetközi Szabványainak bevezetésére. Elismerték, hogy a légialkalmasságra vonatkozó ICAO Szabványok nem helyettesíthetik a nemzeti szabályozást és azt is, hogy egyes Államok szükségesnek ítélik a légialkalmasság teljes körű és részletezett nemzeti kódjait, melyek ahhoz szükségesek, hogy alapul szolgáljanak egy egyedi légijármű minősítéséhez. Minden egyes Államnak meg kell alkotnia a saját átfogó és részletes, a légialkalmasságra vonatkozó előírásait, vagy választania kell más Államok által kidolgozott átfogó és részletes kód közül egyet saját alkalmazásra. Ezzel a kóddal meghatározott légialkalmasság szintjét megjelölhetik Szabványokkal, és ha szükséges, kiegészíthetik a “Megfelelés Elfogadható Módjai”-val (Acceptable Means of Compliance). 2007/70/II. szám A fenti elveknek megfelelően az Annex-et úgy kell tekinteni, mint a 33. Cikkely által meghatározott célok megvalósítására szolgáló minimum szabványokat. Tudatában voltak azonban annak, hogy az Annex, elfogadása időpontjában, lehet, hogy már nem tartalmazza a légijárművek összes osztályára, vagy az összes repülőgépre vonatkozó technikai Szabványt, ha a Tanács úgy ítéli meg, hogy a 33. Cikkely hatályba léptetésének időpontjában technikai Szabványokra nincs szükség. Ezen felül, a 33. Cikkely célkitűzéseinek szempontjából teljesnek nyilvánított Annex jóváhagyásával, vagy módosításával az ICAO munkája a légialkalmasság területén nem ért véget, mivel a nemzetközi együttműködés folytatására továbbra is szükség lesz. Az Annex 8 módosított szövege összhangban van a fenti célkitűzésekkel, melyeket a Harmadik Léginavigációs Konferencia (Montreal, 1956. szeptember-október) ajánlásai alapján készítettek el. Az Annex III. Része azokra az átfogó Szabványokra korlátozódik, melyek inkább a tárgyi feladatokat határozzák meg, mint ezek megvalósításának módszereit. Annak érdekében, hogy a széleskörű Szabvány némelyike által megkívánt légialkalmassági szintet példákkal mutassák be, a “Megfelelés Elfogadható Módjai” cím alatt sokkal részletesebb és számszerűbb előírásokat építettek be. Ezen előírások célja, hogy segítséget nyújtsanak a Szerződő Államoknak a részletes és átfogó nemzeti légialkalmassági kódjaik megalkotásához és alkalmazásához. A Megfelelés Elfogadható Módjai-ban megadott kódnál észrevehetően alacsonyabb kód elfogadását úgy kell tekinteni, mint a Megfelelés Elfogadható Módjaival kiegészített Szabvány megsértését. Az Annex 8 módosított szövege a 4. kiadásban lett közzétéve, mely hatálytalanította az első, a második és a harmadik kiadást. A Harmadik Léginavigációs Konferencia egy másik ajánlására a Tanács 1957-ben létrehozta a Légialkalmassági Bizottságot, melynek tagjait a közreműködni szándékozó Szerződő Államok és nemzetközi szervezetek nagy légialkalmassági tapasztalatokkal rendelkező szakértőiből választották ki. A nemzetközi légialkalmasság jelenlegi politikája. Nyugtalanítónak találták„ hogy a Megfelelés Elfogadható Módjai formájában megfogalmazott kiegészítő légialkalmassági előírások tekintetében a fejlődés igen lassú volt az eltelt évek alatt. Megjegyzendő, hogy az Annex 6-ban és az Annex 8-ban közzétett Megfelelés Elfogadható Módjai többsége 1957-ben lett kidolgozva, ebből adódóan csak azokra a repülőgéptípusokra voltak alkalmazhatók, amelyek ebben az időben üzemeltek. Ezen Megfelelés Elfogadható Módjaiban szereplő előírások naprakésszé tételére eddig semmilyen erőfeszítés nem történt, sem a Légialkalmassági Bizottság részéről nem készültek ajánlások a Megfelelés Elfogadható Módjainak ideiglenes kiadásában szereplő bármelyik eljárás korszerűsítésére, melyet azzal a céllal dolgoztak ki, hogy potenciális anyagként szolgáljon a teljes értékű Megfelelés Elfogadható Módjai-hoz. A Léginavigációs Bizottság ezért felkérte a Légialkalmassági Bizottságot, hogy tekintse át a létrejötte óta végbement fejlődést olyan szempontból, hogy elérték-e a kívánt eredményt, vagy sem, és hogy a részletes légialkalmassági előírások kidolgozásának elősegítésére ajánlásokat tegyen. A Légialkalmassági Bizottság a 9. Ülésén (Montreal, 1970 november/december) a problémákat részleteiben áttekintette és azt az ajánlást fogalmazta meg, hogy a légialkalmassági előírások kidolgozásának azzal a koncepciójával fel kell hagyni, melyet a Megfelelés Elfogadható Módjai, valamint az Ideiglenes Megfelelés Elfogadható Módjai képviselnek, és az ICAO-nak ki kell dolgozni és közzé kell tenni egy légialkalmassági technikai kézikönyvet, melyben összefoglalják azokat az irányelveket, amelyek a Szerződő Államok légialkalmassági kódjainak fejlesztését és egységesítését megkönnyítik. A Léginavigációs Bizottság a Tanács által 1956-ban jóváhagyott légialkalmasság politika fejlődéstörténete fényében áttekintette a Légialkalmasság Bizottság ajánlásait. Arra a következtetésre jutott, hogy az ICAO légialkalmasság politikájának alapvető elvei és célkitűzései helyesek és jelentős változtatásokra nincs szükség. Azt is megállapították, hogy a Megfelelés Elfogadott Módjai és az Ideiglenes Megfelelés Elfodható Módjai formájában közzétett légialkalmassági előírások 2007/70/II. szám kidolgozásában tapasztalt lassú fejlődés fő oka az előbbi kötelező státusának mértéke volt, melyet az Annex 8 negyedik és ötödik kiadásának előszavában az alábbi megállapítás tartalmazott: „A »Megfelelés Elfogadott Módjai«-ban megadott légialkalmassági szintnél érzékelhetően alacsonyabb szint elfogadása a Megfelelés Elfogadott Módjai-val kiegészített Szabvány megsértését jelenti.” A Léginavigációs Bizottság számos megközelítési módot megvizsgált annak érdekében, hogy kiküszöbölje ezt a nehézséget. Végül arra a következtetésre jutott, hogy a légialkalmasság előírásai kidolgozásának gondolatát a Megfelelés Elfogadható Módjai és az Ideiglenes Megfelelés Elfogadható Módjai formájában el kell vetni és az ICAO-nak deklarálnia kell, hogy az Egyezmény 33. Cikkelyében foglaltak megvalósításához az Államok kötelezettsége, hogy eleget tegyenek az Annex 8 széleskörű Szabványainak, mely, ha szükséges, kiegészül a légialkalmasság technikai tájékoztató anyagával, és el kell kerülni minden kötelező jellegre történő utalást vagy kötelezettséget. Ugyanakkor fenn kell tartani azt a követelményt, hogy minden egyes Szerződő Államnak ki kell dolgoznia saját átfogó és részletes légialkalmasságra vonatkozó kódjait, vagy el kell fogadnia egy másik Állam által átfogóan és részletesen kidolgozott kódot. A Tanács 1972. március 15.-én jóváhagyta, hogy a fenti megközelítés legyen az ICAO jelenlegi politikájának az alapja a légialkalmasság területén. Ezen politikának megfelelően:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes